**Acţiuni de evaluare a efectivelor speciilor de animale strict protejate (urs brun, lup, râs şi pisică sălbatică) în judeţul dâmboviţa, PENTRU ANUL 2020**

În baza atribuţiilor ce îi revin conform legislaţiei în vigoare, autoritatea publică centrală pentru protecţia mediului și silvicultură realizează studiile de evaluare a stării resurselor biologice din flora şi fauna sălbatică ce se exploatează şi se valorifică în diferite scopuri economice şi sociale, inclusiv pentru speciile de animale strict protejate, respectiv urs brun, râs, lup şi pisică sălbatică.

Potrivit prevederilor metodologiei de evaluare a efectivelor speciilor de animale strict protejate menţionate, gestionarii fondurilor cinegetice, separat sau împreună cu reprezentanţi ai Gărzii Forestiere Ploieşti, Agenţiei pentru Protecţia Mediului Dâmboviţa şi G.N.M.–Serviciul Comisariatul Judeţean Dâmboviţa, vor participa la acţiunea de evaluare în teren şi vor verifica corectitudinea datelor înregistrate. La aceste echipe mixte pot participa şi reprezentanţi ai institutelor de cercetare, universităţi şi ONG-uri (cu implicare directă în domeniul biodiversităţii), cu anunţarea prealabilă a organizatorilor acţiunilor de evaluare. Acolo unde fondurile cinegetice se suprapun peste arii naturale protejate, la evaluare pot participa şi administratorii/custozii ariilor naturale protejate.

* În perioada 14-16 aprilie 2020, pe fondul cinegetic gestionat de A.C. Dacia București se vor face observaţii în teren şi se vor completa fişele centralizatoare ale evaluării efectivelor speciilor urs brun, lup, râs şi pisică sălbatică;
* În data de 18 aprilie 2020, pe fondurile cinegetice gestionate de A.V.P.S. Acvila Bucureşti se vor face observaţii în teren şi se vor completa fişele centralizatoare ale evaluării efectivelor speciei pisică sălbatică;
* În perioada 10-17 aprilie 2020, pe fondul cinegetic gestionat de A.P.M.T.C. Runcu se vor face observaţii în teren şi se vor completa fişele centralizatoare ale evaluării efectivelor speciilor urs brun, lup, râs şi pisică sălbatică;
* În perioada 16–18 aprilie 2020, pe fondurile cinegetice gestionate de A.J.V.P.S. Dâmboviţa se vor face observaţii în teren şi se vor completa fişele centralizatoare ale evaluării efectivelor speciilor urs brun, lup, râs şi pisică sălbatică;
* În perioada 17-18 aprilie 2020, pe fondurile cinegetice gestionate de Direcţia Silvică Dâmboviţa se vor face observaţii în teren şi se vor completa fişele centralizatoare ale evaluării efectivelor speciei pisică sălbatică;
* În data de 21 aprilie 2020 se vor analiza datele rezultate din fişele de observaţii şi se vor centraliza la nivel de fond cinegetic, cu toţi gestionarii, la nivel de judeţ;
* Odată cu centralizarea datelor provenite de la monitorizarea de primăvară pe judeţ se vor face propuneri de plafon maxim de intervenţie pentru speciile urs brun, râs, lup şi pisică sălbatică, pe fonduri cinegetice şi gestionari;
* Propunerile de plafon maxim de intervenţie vor avea la bază nivelul pagubelor și conflictelor înregistrate, situaţia efectivelor reale comparative cu cele optime, tendinţa şi structura populaţiei.

Situaţiile centralizate la nivel de judeţ, analizate de A.P.M.Dâmboviţa, se vor transmite Agenţiei Naţionale pentru Protecţia Mediului și la Autoritatea CITES în domeniu (Institutul Național de Cercetare Dezvoltare în Silvicultură – SCDEP Brașov) până la data de 30 aprilie 2020.